Tunturihaukka

###

## Tunturihaukka (Anniina)

### Taidot

Sieluneläinten näyttäytyminen hänelle ihmiskasvojen sijaan, tähtikartoista ennustaminen ja rukoukset sekä rituaalit hedelmöittymiseen

### Muu asema

Kolmen Neuvosto, Suomeen jääneen heimon osan laumansa vanhin

## Biografia

### Mestari/oppilas

Oppilaat: Sudenkorento(myös epävirallisesti Myrskylintu ja Ruostesiipi)

### Kotipaikka

Ne Kiertolaiset, eivät omanneet pysyvää asuinsijaa vaan kiertelivät ympäriinsä.

## Ulkonäkö

### Erityispiirteet

Sairaus on vanhentanut naista hyvin paljon ja sairasteleminen näkyy selkeästi ulospäin.

### Tunnistettavat piirteet

Kantaa vanhan heimonsa merkkejä kehollaan, eikä näytä ihan Tuhkan Lapselta. Hänen kämmenselissään on koukeroisia tatuointeja ja otsaan upotettu kimalteleva kivi.

### Pituus

Noin 168 cm

Hedelmällisyyden shamaani

Tunturihaukka on Tietäjien lauman vanhin ja istuu Kolmen Neuvostossa. Hän on noin 45-vuotias omissa oloissaan viihtyvä ja elämänsä ehtoopuolta kulkeva shamaani. Hän kokee tärkeäksi olla tietoinen heimossa tapahtuvista asioista, mutta on viimeaikoina keskittynyt enemmän tutkimaan ja hoitamaan hedelmättömyyden kirousta heimon yltä kuin tekemään päätöksiä heimon liikkeistä. Hänen erikoisuutensa on sieluneläinten näkeminen, tähtikartoista elämänpolkujen ennustaminen, vahva intuitio nähdä tuleva unissa sekä sinetöidä sieluneläin sekä sielu kiinni siunaamalla toisiinsa. Hän on väkevästi uskonnollinen ja se näkyy hänen teoissaan, kuuluu hänen sanoissaan ja tuntuu hänen aurassaan.

Tunturihaukan historia ei ole mikään tavanomainen. Hän oli viimeisillään raskaana kun etsiytyi nuorena aikuisena parhaan ystävänsä Susiemon ja tämän heimon Tuhkan Lasten huomaan kolmen lapsen kanssa, joista kolmas syntyi melko heti turvapaikan järjestyttyä. Hän lapsineen oli viimeinen selviytyjä omasta heimostaan, joka hiljalleen yksi toisensa jälkeen kuoli pois kirouksen kourissa. Vielä nykyäänkin naisen on vaikea puhua siitä. Tunturihaukan omia lapsia ovat Ilves, Tikka ja Sudenkorento, joista jälkimmäinen on myös hänen oppipoikansa. Tunturihaukka on osoittanut yli kahdenkymmenen vuoden aikana olevansa korvaamaton heimolle. Hän ei välitä vallasta, mutta kuri ja kunnioitus ovat hänelle hyvin tärkeitä.

Tunturihaukka on elämänsä ehtoopuolella ja kaikenlisäksi vielä sairas tavalla, joka ei ole tuntunut vuosien aikana tarttuvan muihin. Tästä syystä hän ja Susiemo ovat kasvattaneet yhdessä lapsensa ja hän on auttanut myös Haukea kasvattamaan omat lapsensa. Yksin on vaikea jaksaa. Hänellä on myös muutama oppilapsi, jotka ovat saaneet kuunnella hänen tietämystään ihan siltä varalta, että hänen maallinen kehonsa rapistuu ennenaikojaan ja Tunturihaukka itse siirtyy ajasta ikuisuuteen. On sanottu, että Sudenkorento on hänen tehtäviensä jatkaja, mutta muutama Tuhkan Lapsi on myös hänen tietojensa perijä. Hän on silti päättänyt lähteä vaaralliselle reissulle kohti Paratiisia jäätyään Suomeen jatkamaan poikansa keskenjäänyttä koulutusta ja istumaan Neuvostoon.

Viimeaikojen tapahtumat ovat ajaneet naisen sellaisiin tekoihin, joita hän ei olisi aiemmin itseltään hyväksynyt, mutta olosuhteiden puitteissa hänen on ollut pakko. Mitä tulee heimon jatkuvuuteen ja hengissä pysymiseen, nainen on valmis tekemään ihan mitä tahansa - jopa uhraamaan itsensä. Häntä ilahdutti valtavasti se, että loputkin heimosta tuli järkiinsä ja uskalsi nousta vastustamaan niitä, jotka eivät olisi halunnut lähteä vaaralliselle ja pitkälle matkalle kohti Paratiisia. Hänen oma päätöksensä lähteä oli tehty jo ennenkuin aamu valkeni tuona kohtalokkaana päivänä, joka käänsi muidenkin päät. Liian monta sellaista asiaa tapahtui saman päivän aikana, jotka täytyi tulkita suopeina merkkeinä lähtöön. Silti viimeinen varmistus tuli jumalilta, jotka antoivat Tunturihaukalle näyn tähtikarttojen edessä. Näyt olivat ensin hataria, mutta sitten ne voimistuivat. Käki kukkuisi viimeisiä hetkiään kallioilla, jotka ylsivät taivaisiin asti! Enää ei ollut epäilystäkään ja loputkin heimosta tohtivat lähteä Käen johdattamana kohti Paratiisia. Myös Tunturihaukka, vaikka olisi enää kohtalon päätettävissä, olisiko hän enää sielunsa ja ruumiinsa voimissa nähdäkseen Paratiisin.

Ajasta ikuisuuteen on siirryttävä itse kukasenkin joskus, mutta sille on tarkoituksensa jos koettelemuksista selviää hengissä.

*"Minä ennustan tähtikartoista ihmissilmälle näkymättömiä henkisiä sekä fyysisiä polkuja, näen unia ja näkyjä ihmisten sieluista ja sieluneläimistä sekä heidän yhteydestään. Näen myös ihmisten sijaan heidän todellisen muotonsa sieluneläiminä. Henkilökohtaiset rukoukseni rukoilen uhraamalla seitalle osan itsestäni. Siunaukset suoritan rituaalinomaisesti tulen jumalan ollessa läsnä ja piirrän sormellani hiilijäljen siunattavan otsaan, siunauksen sinetiksi."*

(Toim. Huom: Pärstäkuvasta kiitos Susiemolle ja lopussa oleva biisi on Tunturihaukan fiilisbiisi.)